Kapp Zjelanija

Kapp Zjelanija (russisk: Мыс Желания – Mys Zjelanija) er et kapp på nordenden av Severnyjøya på Novaja Semlja i Russland. Det markerer skillet mellom Barentshavet i vest og Karahavet i øst. Området hvor kappet ligger er svært øde og utsatt for harde arktiske vintre. Historie Kappet ble navngitt av den nederlandske utforskeren Willem Barents i 1595, som kalte det Den Hoeck der Begeerte, som betyr «Begjærets Hjørne». Navnet er så oversatt til russisk (Zjelanie (желание) – «ønske, lengsel, begjær»). Det var en sovjetisk arktisk værstasjon på Kapp Zjelanija under andre verdenskrig som ble beskutt av den tyske Kriegsmarine under Operasjon Wunderland. Stasjonen ble oppført i 1931 og var bemannet fram til 1996. Referanser